**Művészeti oktatás**

Iskolánkban 2002-óta folyik alapfokú művészeti oktatás. Alapvetően négy tanszak munkájába kapcsolódhatnak be a gyerekek:

* Festészet
* Hangszeres zene
* Néptánc
* Dráma színjátszó

Az első osztályosok részére a néptánc oktatását biztosítjuk. Kérjük, olvassák el Mogyorósi Gyöngyi tagozatvezető kolléganő ajánló sorait.

Az alapfokú művészetoktatás elismert oktatási forma, mely bizonyítvány kiállításával igazolja a diákok tanulmányait. Aki egy tanévre beiratkozik, köteles az egész tanévet teljesíteni. Az oktatásért térítési díjat kell fizetni. Ennek összege jelenleg a dráma, néptánc, festészet tanszakon 13.000Ft/fő/tanév, hangszeres zene esetében pedig 19.000.-Ft/fő/tanév. (Az aktuális térítési díjról a beiratkozás alkalmával adunk tájékoztatást.) Ezt az összeget két részletben is be lehet fizetni. A későbbiekben a tanulmányi eredmények függvényében ez az összeg csökkenhet.

Egy tanszak heti 4 óra leterheltséget jelent. A foglalkozások a délutáni időszakra esnek.

Beiratkozni augusztus végén a tankönyvosztás alkalmával lehet. Az esetleges igényeket a beiratkozásnál felmérjük.

Egyéb művészeti képzések

Az alapfokú művészetoktatástól függetlenül népi furulya, citera, népi ének és dob oktatás is folyik iskolánkban. Ezek szakköri jelleggel működnek, heti 1-1 óra elfoglaltságot jelentenek. Ebben az esetben egyelőre térítési díj nincs.